Իհարկե, այստեղ շատ մանրախնդիր եղանք, իհարկե, այդ հանգամանքները պարզվում են ի վերջո, բայց ինչո՞ւ այսքան շատ հարցումներ ու թեականներ լինեն պատմվածքի հենց սկզբում, որ ընթերցողը չհամակվի, չտարվի պատումով: Կամ ինչո՞ւ ստիպել, որ ընթերցողը կարդացած նախադասությանը վերադառնա նորից ու նորից: Վերջապես այդ ստիպումները կարող են հոգնեցնել ընթերցողին և նա իր քննադատությունը կարտահայտի շատ պարզ ու սպառիչ` գիրքը կծալի, մի կողմ կդնի, հարցնողին էլ կասի` չի՛ կարդացվում: